stanford-oval/wikipedia huggingface dataset:
พระเจ้ากาวิละ
ราชโอรส-ธิดา

พระเจ้ากาวิละมีพระโอรสและธิดา รวม 5 องค์ อยู่ในสกุล "ณ เชียงใหม่" มีพระนามตามลำดับ ดังนี้
เจ้าราชบุตร (สุริยฆาต) - เจ้าไปยกา (ตาทวด) ในหม่อมทิพวันและหม่อมศรีนวล ชายาในพลเอก พระวรวงศ์เธอ พระองค์เจ้าบวรเดช
พระเจ้ากาวิโลรสสุริยวงษ์ พระเจ้านครเชียงใหม่ องค์ที่ 6 - พระอัยกา (เจ้าตา) ในเจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว และพระไปยกา (เจ้าตาทวด) ในพระเจ้าบรมวงศ์เธอ พระองค์เจ้าวิมลนาคนพีสี
เจ้าหนานมหาวงศ์ - เจ้าปู่ในเจ้าจอมมารดาทิพเกษร ในรัชกาลที่ 5 และพระไปยกา (เจ้าตาทวด) ในพระเจ้าบรมวงศ์เธอ กรมหมื่นสรรควิไสยนรบดี
เจ้าคำใส
เจ้าหนานไชยเสนา - เสกสมรสกับ "เจ้าหญิงสนธยา ณ เชียงใหม่" ราชธิดาในพระยาคำฟั่น เจ้าผู้ครองนครเชียงใหม่ องค์ที่ 3 และ เจ้าผู้ครองนครลำพูน องค์ที่ 1
พระราชกรณียกิจ

| เจ้าหลวงเชียงใหม่แห่ง ราชวงศ์ทิพย์จักร |
| --- | --- |
: พระเจ้ากาวิละ
: พระยาธรรมลังกา
: พระยาคำฟั่น
: พระยาพุทธวงส์
: พระเจ้ามโหตรประเทศ
พระเจ้ากาวิโลรสสุริยวงษ์
: พระเจ้าอินทวิชยานนท์
: เจ้าอินทวโรรสสุริยวงษ์
: เจ้าแก้วนวรัฐ
ด ค ก
พระราชกรณียกิจ > ยุคล้านนาของพม่า

ในสมัยปลายพม่าครองล้านนา เมื่อปี พ.ศ. 2313 พระยาจ่าบ้าน (บุญมา) ขุนนางเมืองเชียงใหม่ เกิดวิวาทถึงขั้นใช้กำลังทหารเข้าทะเลาะวิวาทกับโป่มะยุง่วน เจ้าเมืองเชียงใหม่ พระยาจ่าบ้านมีกำลังน้อยสู้ไม่ไหวจึงหนีไปหาโป่สุพลา แม่ทัพพม่าที่แต่งทัพไปล้านช้าง โป่สุพลากับโป่มะยุง่วนนั้นไม่ค่อยถูกกัน โป่สุพลาจึงรับพระยาจ่าบ้านไว้ในความดูแล
ในปี พ.ศ. 2314 สมเด็จพระเจ้ากรุงธนบุรียกทัพขึ้นเหนือเพื่อจะขับไล่พม่าที่ครองเวียงเชียงใหม่อยู่ แต่ล้อมเวียงเชียงใหม่ได้เพียงเก้าวันก็เลิกทัพกลับ โป่สุพลายกทัพจากเชียงแสนกลับถึงเชียงใหม่ในพ.ศ. 2316 พร้อมพาพระยาจ่าบ้านกลับมาด้วย โปสุพลาตั้งทัพอยู่ที่ประตูท่าแพและไม่ยอมส่งตัวพระยาจ่าบ้านให้โป่มะยุง่วน โป่มะยุง่วนทำอะไรไม่ได้จึงร้องเรียนไปยังกรุงอังวะ
ในปี พ.ศ. 2317 สมเด็จพระเจ้ากรุงธนบุรีโปรดให้เจ้าพระยาสองพี่น้องคือ เจ้าพระยาจักรี (ทองด้วง) และเจ้าพระยาสุรสีห์ (บุญมา) ยกทัพขึ้นตีเวียงเชียงใหม่ โปสุพลาทราบว่ากรุงธนบุรียกทัพขึ้นมา จึงบัญชาให้พระยาจ่าบ้านและเจ้ากาวิละคุมกำลังพลรวมหนึ่งพันนายเป็นกองหน้าลงไปลำปาง แล้วตนจะยกทัพใหญ่ราวหมื่นนายตามลงไปสนธิกำลัง หมายจะทำศึกกับกองทัพกรุงธนบุรีที่ลำปาง ระหว่างนั้น กรุงอังวะมีตราเรียกให้ส่งตัวพระยาจ่าบ้านและเจ้ากาวิละไปพิจารณาความที่กรุงอังวะ แต่ว่าโป่สุพลาก็ปฏิเสธส่งตัวทั้งสองคนโดยอ้างว่าทั้งสองคนยังติดพันราชการศึกอยู่ โป่มะยุง่วนทำอะไรไม่ได้จึงสั่งนายกองที่ลำปางเข้าคุมตัวเจ้าฟ้าหลวงชายแก้ว ภริยา และบุตรของเจ้ากาวิละส่งตัวไปที่กรุงอังวะเป็นตัวประกัน
พระยาจ่าบ้านซึ่งคุมกำลังอยู่ที่ฮอดทราบข่าวจึงรีบใช้คนสนิทไปบอกเจ้ากาวิละ และตนเองออกอุบายรับอาสาโป่สุพลาจัดกองหน้าที่นำโดยนายก้อนแก้วผู้เป็นหลานไปสำรวจทาง นายก้อนแก้วจึงนำกองทหารโพกผ้าแดงลอบไปเข้าเฝ้าสมเด็จพระเจ้ากรุงธนบุรีซึ่งตั้งกองทหารเล็ก ๆ อยู่ที่ถ้ำช้างร้องใกล้เวียงลี้  เจ้ากาวิละเมื่อทราบว่าบิดาและครอบครัวถูกส่งตัวไปยังกรุงอังวะ ก็นำกำลังสังหารนายกองพม่าในนครลำปางเสีย และรีบส่งคนไปชิงตัวครอบครัวกลับมาได้
พระราชกรณียกิจ > ยุคธนบุรี

เมื่อกองทัพเจ้าพระยาสองพี่น้องยกมาถึงลำปาง เจ้ากาวิละได้นำเสบียงอาหารและไพร่พลเข้าร่วมกับกองทัพกรุงธนบุรี เมื่อโปสุพลาซึ่งยกทัพใหญ่ตามลงมาได้ครึ่งทางได้ยินว่าเจ้ากาวิละแปรพักตร์เข้ากับกรุงธนบุรีเสียแล้ว จึงยกทัพถอยไปตั้งหลังที่เวียงเชียงใหม่แต่ก็ไม่สามารถต้านการโจมตี จึงพากำลังบางส่วนและพวกหลบหนีออกทางประตูช้างเผือกมุ่งหน้าไปเชียงแสน สมเด็จพระเจ้ากรุงธนบุรีจึงโปรดเกล้าฯ สถาปนาพระยาจ่าบ้านขึ้นเป็น พระยาวิเชียรปราการ ปกครองนครเชียงใหม่ และตั้งนายก้อนแก้วผู้เป็นหลาน ขึ้นเป็นพระยาอุปราชนครเชียงใหม่ ขณะเดียวกัน ทรงสถาปนาเจ้ากาวิละขึ้นเป็นพระยานครลำปาง และให้เจ้าหนานธัมมลังกา เป็นพระยาอุปราชนครลำปาง ในฐานะประเทศราชของกรุงธนบุรี ในการนี้ เจ้าพระยาสุรสีห์ (บุญมา) ได้รับเอาเจ้ารจจาน้องสาวของเจ้ากาวิละเป็นภริยากลับไปยังกรุงธนบุรีด้วย
ต่อมา ในปี พ.ศ. 2318 โปมะยุง่วนยกทัพพม่าจากเชียงแสนมาล้อมเวียงเชียงใหม่ พระยาวิเชียรปราการเห็นว่าสู้ไม่ไหวจึงมอบหมายให้อุปราชก้อนแก้วสะสมเสบียงรออยู่ที่วังพร้าว เมื่อพม่าล้อมเชียงใหม่ได้แปดเดือน พระยาวิเชียรปราการจึงทิ้งเมืองมุ่งหน้าไปเมืองระแหง (เมืองตาก) เพื่อเข้าเฝ้าสมเด็จพระเจ้ากรุงธนบุรี กองทัพพม่าตามไล่ตามตีมาจนถึงลำปางและยกทัพเข้าตีนครลำปาง พระยากาวิละและอนุชาไม่สามารถต้านทานจึงทิ้งเมืองมุ่งหน้าไปสวรรคโลก ทางด้านพระยาวิเชียรปราการนั้น พอยกทัพมาถึงวังพร้าวก็ทะเลาะวิวาทกับอุปราชก้อนแก้วเรื่องเสบียง ซึ่งทำให้พระยาวิเชียรปราการบันดาลโทสะฆ่าอุปราชก้อนแก้วเสีย เมื่อกองทัพกรุงธนบุรีขับไล่พม่าออกไปในปี พ.ศ. 2319 พระยากาวิละและอนุชาจึงยกทัพกลับมาตั้งมั่นที่นครลำปางอีกครั้ง
ในปี พ.ศ. 2323 ในคราวที่กรุงธนบุรียกทัพตีล้านช้าง เมื่อเจ้าพระยาจักรีและพระยาสุรสีห์ตีเวียงจันทน์ได้แล้ว แม่ทัพทั้งสองได้แต่งกองข้าหลวงออกไปสืบข่าวทางเมืองน่านจนถึงนครลำปาง แต่ข้าหลวงเหล่านั้นได้ประพฤติตนเช่นอันธพาล เที่ยวปล้นโจรกรรมชิงทรัพย์สินด้วยนานาประการ พระยากาวิละทราบความจึงคุมกำลังเข้าสังหารข้าหลวงเหล่านั้นเสีย พวกที่รอดตายพากันไปกราบทูลฟ้องพระเจ้ากรุงธนบุรี พระเจ้ากรุงธนบุรีจึงให้มีตราเรียกพระยากาวิละลงมาเข้าเฝ้าที่กรุงธนบุรี ซึ่งพระยากาวิละทราบว่าตนมีความผิดจึงไม่ยอมลงมาจึงขัดตรานั้นถึงสามครั้ง ซึ่งพระยากาวิละก็ได้ไปตีเอาผู้คนจากเมืองลอง เมืองเทิงเพื่อหวังเอาความชอบไถ่โทษ เมื่อพระยาวิเชียรปราการพาผู้คนที่กวาดต้อนลงไปถวายพระเจ้ากรุงธนบุรี จึงมีพระราชโองการให้ลงโทษ พระยาวิเชียรปราการในความผิดฆ่าอุปราชก้อนแก้วผู้เป็นหลาน และลงโทษพระยากาวิละที่ขัดตราด้วยการโบยคนละหนึ่งร้อยหวาย พร้อมทั้งให้ตัดขอบหูพระยากาวิละทั้งสองข้าง ในความผิดสังหารข้าหลวง ทั้งสองถูกนำไปขังคุก ในระหว่างที่ถูกคุมขัง พระยากาวิละทูลขออาสาไปตีเมืองเชียงแสนเป็นการไถ่โทษ จึงได้รับพระราชทานอภัยโทษพร้อมกลับคืนฐานันดรศักดิ์ ส่วนพระยาวิเชียรปราการล้มป่วยและเสียชีวิตที่กรุงธนบุรี
พระราชกรณียกิจ > ยุครัตนโกสินทร์

เมื่อพระยากาวิละตีเชียงแสนได้แล้ว เป็นช่วงเวลาที่สมเด็จเจ้าพระยามหากษัตริย์ศึก ได้ปราบดาภิเษกขึ้นเป็นปฐมกษัตริย์แห่งราชวงศ์จักรี พระยากาวิละที่นำไพร่พลและเชลยลงไปเฝ้า ได้รับการสถาปนาขึ้นเป็น พระยาวชิรปราการ เจ้านครเชียงใหม่ พร้อมกันนี้โปรดเกล้าให้ เจ้าหนานธัมลังกาเป็นพระยาอุปราชนครเชียงใหม่ และให้เจ้าคำสม เป็นพระยานครลำปาง และเจ้าดวงทิพ เป็นพระยาอุปราชนครลำปาง
เมื่อพระยาวชิรปราการขึ้นครองนครเชียงใหม่ ขณะนั้นเวียงเชียงใหม่ยังคงเป็นเมืองร้างที่ไร้ผู้คน พระยาวชิรปราการจึงต้องนำไพร่พลไปพักอยู่ที่เวียงเวฬุคาม นานเกือบ 20 ปี ซึ่งระหว่างนั้น ก็ได้ไปกวาดต้อนผู้คนจากที่ต่าง ๆ มาสะสมไว้ที่เวียงเวฬุคาม เพื่อรอฟื้นฟูเวียงเชียงใหม่ จึงเรียกว่ายุคนี้เป็นยุค "เก็บผักใส่ซ้า เก็บข้าใส่เมือง" ครั้นสะสมกำลังพลและพลเมืองพอที่จะดูแลเวียงเชียงใหม่ได้แล้ว จึงพยุหยาตราเข้าเวียงเชียงใหม่เมื่อ พ.ศ. 2334 และได้ฟื้นฟูเวียงเชียงใหม่ให้เป็นศูนย์กลางของล้านนาได้ในเวลาต่อมา โดยได้ขนานนามเวียงเชียงใหม่ว่า เมืองรัตนตึงษาอภินณบุรี  เมื่อปี พ.ศ. 2343
ในเวลาต่อมา กรุงอังวะของพม่าแต่งตั้งชาวยูนนานฉายาว่า "ราชาจอมหงส์"  มาเกลี้ยกล่อมให้นครเชียงใหม่เข้าร่วมกับพม่า และอ้างตนเป็นใหญ่เหนือล้านนาไท 57 เมืองในนาม เจ้ามหาสุวัณณหังสจักกวัติราช โดยตั้งมั่นเมืองสาด พระยาวชิรปราการตั้งให้อุปราชธัมลังกาและเจ้ารัตนหัวเมืองยกทัพไปตีที่เมืองสาด สามารถจับกุมราชาจอมหงส์ได้ พร้อมกันได้จับตัวส่วยหลิงมณี ทูตพม่าที่ส่งไปเมืองแกว (ญวน) ที่กำลังพำนักที่เชียงตุง นำทั้งสองล่องเรือไปถวายตัวที่กรุงเทพ นับว่ามีความชอบมาก พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้สถาปนาพระยาวชิรปราการขึ้นเป็นพระเจ้าเชียงใหม่ ปกครองดินแดนล้านนาไท 57 เมือง เฉลิมพระนามว่า พระบรมราชาธิบดี ศรีสุริยวงศ์อินทรสุรศักดิ์ สมญามหาขัตติยราชชาติราไชยสวรรค์ เจ้าขัณฑเสมาพระนครเชียงใหม่ราชธานี เมื่อวันที่ 14 กันยายน พ.ศ. 2345
พระอิสริยยศ

| ธรรมเนียมพระยศของ พระเจ้ากาวิละ |
| --- | --- |
การทูล: ไหว้สาพระบาทเจ้า
การแทนตน: ข้าบาทเจ้า
การขานรับ: บาทเจ้า
พ.ศ. 2285 - 2317: เจ้ากาวิละ
พ.ศ. 2317 - 2325: พระยานครลำปาง
พ.ศ. 2325 - 2345: พระยาวชิรปราการ พระยาเชียงใหม่
พ.ศ. 2345 - 2358: พระบรมราชาธิบดี พระเจ้าเชียงใหม่
สถานที่อันเนื่องมาจากพระนาม

ค่ายกาวิละ กองบัญชาการมณฑลทหารบกที่ 33 ตำบลวัดเกต อำเภอเมืองเชียงใหม่ จังหวัดเชียงใหม่
โรงเรียนกาวิละวิทยาลัย อำเภอเมืองเชียงใหม่ จังหวัดเชียงใหม่
โรงเรียนกาวิละอนุกูล อำเภอเมืองเชียงใหม่ จังหวัดเชียงใหม่
ในวัฒนธรรมสมัยนิยม

มีนักแสดงผู้รับบท พระเจ้ากาวิละ ได้แก่
ศรัณยู วงษ์กระจ่าง ในงานเฉลิมขวัญนพบุรี 700 ปี นครเชียงใหม่ (2540)
ดูเพิ่ม

อนุสรณ์สถานพระเจ้ากาวิละ
แหล่งข้อมูลอื่น

กราบ๊อฟสกี้, ฟอลเกอร์. “เก็บผักใส่ซ้า เก็บข้าใส่เมือง.” ศิลปวัฒนธรรม 16, 3 (มกราคม 2538): 103-114.
คัมภีร์ คัมภีรญาณนนท์. เจ้านายฝ่ายเหนือ. เก็บถาวร 2021-05-14 ที่ เวย์แบ็กแมชชีน
นงเยาว์ กาญจนจารี. ดารารัศมี : พระประวัติพระราชชายา เจ้าดารารัศมี. เชียงใหม่: สุริวงศ์บุ๊คเซนเตอร์, 2539.
ปราณี ศิริธร ณ พัทลุง. เพ็ชร์ล้านนา. พิมพ์ครั้งที่ 2. เชียงใหม่: ผู้จัดการ ศูนย์ภาคเหนือ, 2538.
วงศ์สักก์ ณ เชียงใหม่, เจ้า. เจ้าหลวงเชียงใหม่. กรุงเทพฯ: คณะทายาทสายสกุล ณ เชียงใหม่, 2539.
สมหมาย เปรมจิตต์. ตำนานสิบห้าราชวงศ์ (ฉบับสอบชำระ). เชียงใหม่: มิ่งเมือง, 2540.
ศักดิ์ รัตนชัย. พงศาวดารสุวรรณหอคำนครลำปาง (ตำนานเจ้าเจ็ดพระองค์กับหอคำมงคล ฉบับสอบทานกับเอกสารสืบค้น สรสว. ลำปาง).
อนุวัฒน์ ไชยเมือง (บรรณาธิการ). ครบรอบ 100 ปี แม่เจ้าทรายมูล (มหาวงศ์) ไชยเมือง และประวัติสายสกุลเจ้าหลวงเมืองพะเยา พุทธศักราช 2387 - 2456. พะเยา: บริษัท ฮาซัน พริ้นติ้ง จำกัด, 2546
| รัชสมัยก่อนหน้า |  | พระเจ้ากาวิละ |  | รัชสมัยถัดไป |
| --- | --- | --- | --- | --- |
| เจ้าฟ้าสิงหาราชธานีเจ้าฟ้าหลวงชายแก้ว |  | เจ้าผู้ครองนครลำปาง  (พ.ศ. 2317 - 2325) |  | พระยาคำโสม |
| พระยาวิเชียรปราการ (บุญมา) |  | เจ้าผู้ครองนครเชียงใหม่  (พ.ศ. 2325 - 2358) |  | พระยาธรรมลังกา |
| ไม่มี |  | พระเจ้าประเทศราช องค์ที่ 1  (14 กันยายน พ.ศ. 2345 - 21 พฤศจิกายน พ.ศ. 2358) |  | พระเจ้าดวงทิพย์ (พระเจ้านครลำปาง) |
| ด ค กเจ้าเจ็ดตนในทิพย์จักราธิวงศ์ |
| --- | --- |
เจ้ากาวิละ • เจ้าคำโสม • เจ้าธรรมลังกา • เจ้าดวงทิพย์ • เจ้าหมูล่า • เจ้าคำฟั่น • เจ้าบุญมา
วัดพระธาตุลำปางหลวงในจังหวัดลำปาง ที่ซึ่งพิธีดื่มน้ำศักดิ์สิทธิ์ของพระเจ้ากาวิละและพี่น้องของเขาเพื่อสาบานตนต่อพระเจ้าตากสินได้ร่วมสวามิภักดิ์ ในเดือนมกราคม พ.ศ. 2318
อนุสรณ์สถานพระเจ้ากาวิละ
ฟอร์มูลาวันชิงแชมป์โลก 2024

ก่อนหน้า
2023
ถัดไป
2025
ประเทศเจ้าภาพ
สนามแข่งขัน
รายการแข่งขันสนับสนุน: 
ฟอร์มูลา 2 แชมเปียนชิป
ฟอร์มูลา 3 แชมเปียนชิป
เอฟวันอะแคเดมี
พอร์เชอซูเปอร์คัพ
มักซ์ แฟร์สตัปเปิน นักขับของเร็ดบุลเรซซิง-ฮอนด้า อาร์บีพีที ได้รับตำแหน่งแชมป์โลกประเภทนักขับเป็นสมัยที่สี่
แลนโด นอร์ริส นักขับของแม็กลาเรน-เมอร์เซเดส จบฤดูกาลด้วยอันดับที่สองในการชิงแชมป์โลกประเภทนักขับ
ชาร์ล เลอแกลร์ นักขับของแฟร์รารี จบฤดูกาลด้วยอันดับที่สามในการชิงแชมป์โลกประเภทนักขับ
แม็กลาเรน-เมอร์เซเดส ได้รับตำแหน่งแชมป์โลกประเภทผู้ผลิตเป็นสมัยที่เก้า และสมัยแรกของพวกเขาตั้งแต่ฤดูกาล 1998
แฟร์รารี จบฤดูกาลด้วยอันดับที่สองในการชิงแชมป์โลกประเภทผู้ผลิต
เร็ดบุลเรซซิง-ฮอนด้า อาร์บีพีที แชมป์โลกประเภทผู้ผลิตฤดูกาลก่อนหน้า จบฤดูกาลด้วยอันดับที่สาม
การแข่งขัน เอฟไอเอ ฟอร์มูลาวันชิงแชมป์โลก 2024 (อังกฤษ: 2024 Formula One World Championship) เป็นการแข่งขันรถฟอร์มูลาวันชิงแชมป์โลกครั้งที่ 75 ได้รับการรับรองในฐานะการแข่งขันระดับสูงสุดของการแข่งรถประเภทล้อเปิดโดยสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก การแข่งขันชิงแชมป์โลกมีกำหนดการแข่งขันเป็นสถิติสูงสุด 24 กรังด์ปรีซ์ที่จัดขึ้นทั่วโลก
นักขับและทีมผู้ผลิตเข้าร่วมการแข่งขันกันเพื่อชิงตำแหน่งแชมป์โลกประเภทนักขับ และแชมป์โลกประเภทผู้ผลิตตามลำดับ มักซ์ แฟร์สตัปเปิน ซึ่งเป็นแชมป์โลกประเภทนักขับฤดูกาลก่อนหน้า เริ่มต้นฤดูกาลด้วยชัยชนะห้าครั้งในการแข่งขันเจ็ดรอบแรก แต่ต้องถูกกดดันจากแลนโด นอร์ริส นักขับของแม็กลาเรน-เมอร์เซเดส ไปตลอดการแข่งขันที่เหลือของฤดูกาล หลังจากรถอาร์บี20 ของเขาทำผลงานออกมาด้วยประสิทธิภาพต่ำกว่ารถเอ็มซีแอล38 ของนอร์ริส ถึงอย่างนั้นแฟร์สตัปเปินก็ทำผลงานในสนามได้อย่างคงเส้นคงวา และได้รับตำแหน่งแชมป์โลกประเภทนักขับสมัยที่สี่ติดต่อกันที่ลาสเวกัสกรังด์ปรีซ์ ขณะที่แม็กลาเรนขึ้นนำเร็ดบุลเรซซิง-ฮอนด้า อาร์บีพีที ซึ่งเป็นแชมป์โลกประเภทผู้ผลิตฤดูกาลก่อนหน้า และได้รับตำแหน่งแชมป์โลกเป็นสมัยที่เก้าที่อาบูดาบีกรังด์ปรีซ์ ทำให้แม็กลาเรนเป็นผู้ผลิตแรกที่ได้รับตำแหน่งแชมป์โลกนอกเหนือจากเร็ดบุลเรซซิงและเมอร์เซเดส นับตั้งแต่ตำแหน่งแชมป์โลกของบรอว์น ในฤดูกาล 2009
ผู้เข้าแข่งขัน

ทีมผู้ผลิตและนักขับต่อไปนี้เข้าร่วมการแข่งขันฟอร์มูลาวันชิงแชมป์โลก 2024 ทุกทีมแข่งขันโดยใช้ยางรถยนต์ที่จัดหาโดยปีเรลลี แต่ละทีมต้องส่งนักขับเข้าร่วมการแข่งขันอย่างน้อยสองคน โดยกำหนดให้นักขับประจำรถหนึ่งคนต่อรถหนึ่งคันจากที่กำหนดให้เข้าแข่งขันสองคัน
| ผู้เข้าแข่งขัน | ผู้ผลิต | แชสซี | เครื่องยนต์ | นักขับ> หมายเลข | นักขับ> ชื่อ | นักขับ> รอบที่ลงแข่ง |
| --- | --- | --- | --- | --- | --- | --- |
|  บีดับเบิลยูที อาลปีน เอฟวันทีม | อาลปีน-เรอโนลต์ | เอ524 | เรอโนลต์ อี-เทค อาร์อี24 | 10 31 61 |  ปีแยร์ กัสลี  แอ็สเตบาน ออกง  แจ็ก ดูอัน | ทั้งหมด 1–23 24 |
|  แอสตันมาร์ติน อะแรมโค เอฟวันทีม | แอสตันมาร์ติน อะแรมโค-เมอร์เซเดส | เอเอ็มอาร์24 | เมอร์เซเดส-เอเอ็มจี เอฟ1 เอ็ม15 | 14 18 |  เฟร์นันโด อาลอนโซ  แลนซ์ สโตรลล์ | ทั้งหมด ทั้งหมด |
|  สกูเดเรียแฟร์รารี | แฟร์รารี | เอสเอฟ-24 | แฟร์รารี 066/12 | 16 55 38 |  ชาร์ล เลอแกลร์  การ์โลส ไซนซ์ ยูนิออร์  โอลิเวอร์ แบร์แมน | ทั้งหมด ทั้งหมด 2 |
|  มันนี่แกรม ฮาส เอฟวันทีม | ฮาส-แฟร์รารี | วีเอฟ-24 | แฟร์รารี 066/10 | 20 50 27 |  เควิน เมานุสเซิน  โอลิเวอร์ แบร์แมน  นีโค ฮึลเคินแบร์ค | 1–16, 18–24 17, 21 ทั้งหมด |
|  สเตก เอฟวันทีม คิก เซาเบอร์ | คิก เซาเบอร์-แฟร์รารี | ซี44 | แฟร์รารี 066/12 | 24 77 |  โจว กว้านยฺหวี่  วัลต์เตรี โบตตัส | ทั้งหมด ทั้งหมด |
|  แม็กลาเรน ฟอร์มูลาวันทีม | แม็กลาเรน-เมอร์เซเดส | เอ็มซีแอล38 | เมอร์เซเดส-เอเอ็มจี เอฟ1 เอ็ม15 | 4 81 |  แลนโด นอร์ริส  ออสการ์ พิแอสทรี | ทั้งหมด ทั้งหมด |
|  เมอร์เซเดส-เอเอ็มจี เปโตรนาส เอฟวันทีม | เมอร์เซเดส | เอฟ1 ดับเบิลยู15 | เมอร์เซเดส-เอเอ็มจี เอฟ1 เอ็ม15 | 44 63 |  ลูวิส แฮมิลตัน  จอร์จ รัสเซลล์ | ทั้งหมด ทั้งหมด |
|  วีซา แคชแอป อาร์บี เอฟวันทีม | อาร์บี-ฮอนด้า อาร์บีพีที | วีซีเออาร์บี 01 | ฮอนด้า อาร์บีพีทีเอช002 | 3 30 22 |  แดเนียล ริคาร์โด  เลียม ลอว์สัน   ยูกิ สึโนดะ | 1–18 19–24 ทั้งหมด |
|  ออราเคิล เร็ดบุลเรซซิง | เร็ดบุลเรซซิง-ฮอนด้า อาร์บีพีที | อาร์บี20 | ฮอนด้า อาร์บีพีทีเอช002 | 1 11 |  มักซ์ แฟร์สตัปเปิน  เซร์ฆิโอ เปเรซ | ทั้งหมด ทั้งหมด |
|  วิลเลียมส์เรซซิง | วิลเลียมส์-เมอร์เซเดส | เอฟดับเบิลยู46 | เมอร์เซเดส-เอเอ็มจี เอฟ1 เอ็ม15 | 2 43 23 |  โลแกน ซาร์เจนต์  ฟรันโก โกลาปินโต  อเล็กซานเดอร์ อัลบอน | 1–15 16–24 ทั้งหมด |
แหล่งที่มา:
ผู้เข้าแข่งขัน > นักขับรอบฝึกซ้อม

ตลอดทั้งฤดูกาลแข่งขัน แต่ละทีมผู้ผลิตจำเป็นต้องส่งนักขับเข้าร่วมรอบฝึกซ้อมหนึ่งในสองรอบแรกของการแข่งขัน โดยนักขับจะต้องไม่เคยเข้าร่วมการแข่งขันเกินสองการแข่งขัน และอยู่ประจำรถหนึ่งคนต่อรถหนึ่งคัน ยกเว้นการลงสนามครั้งแรกกับแฟร์รารีของโอลิเวอร์ แบร์แมน ในการแข่งขันซาอุดีอาระเบียนกรังด์ปรีซ์ ที่จะไม่ถูกนับเป็นการแข่งขันตามเกณฑ์ที่กำหนด เนื่องจากเขาเข้าร่วมรอบฝึกซ้อมเพียงแค่รอบที่สาม ซึ่งสองรอบแรกนั้น การ์โลส ไซนซ์ ยูนิออร์ เป็นผู้ขับในรถคันเดียวกัน
| ผู้ผลิต | หมายเลข | นักขับ | รอบที่ฝึกซ้อม |
| --- | --- | --- | --- |
| อาลปีน-เรอโนลต์ | 61 |   แจ็ก ดูอัน | 9, 12 |
| แอสตันมาร์ติน อะแรมโค-เมอร์เซเดส | 34 |   ฟีลีปี ดรูกอวิช | 20, 24 |
| แฟร์รารี | 38 39 |  โอลิเวอร์ แบร์แมน   อาร์ตูร์ เลอแกลร์ | 20 24 |
| ฮาส-แฟร์รารี | 50 |  โอลิเวอร์ แบร์แมน | 7, 10, 12–13 |
| คิก เซาเบอร์-แฟร์รารี | 97 |   โรเบียร์ต ชวาร์ซมัน | 15, 20 |
| แม็กลาเรน-เมอร์เซเดส | 29 28 |   ปาตริซิโอ โอวอร์ด   เรียว ฮิรากาวะ | 20 24 |
| เมอร์เซเดส | 12 |   อันเดรอา คีมี อันโตเนลลี | 16, 20 |
| อาร์บี-ฮอนด้า อาร์บีพีที | 40 |   อายูมุ อิวาซะ | 4, 24 |
| เร็ดบุลเรซซิง-ฮอนด้า อาร์บีพีที | 37 |   อีซัก อาดฌาร์ | 12, 24 |
| วิลเลียมส์-เมอร์เซเดส | 45 46 |   ฟรันโก โกลาปินโต   ลู้ก บราวนิง | 12 24 |
แหล่งที่มา:
ผู้เข้าแข่งขัน > การเปลี่ยนแปลงทีม

อัลฟาโรเมโอยุติความร่วมมือกับเซาเบอร์ และออกจากการแข่งขันฟอร์มูลาวันในฤดูกาล 2023 หลังจากเซาเบอร์เตรียมตัวเป็นทีมโรงงานให้กับอาวดี้ ในฤดูกาล 2026 เพราะเหตุนี้ทีมจึงปรับภาพลักษณ์ใหม่เป็น สเตก เอฟวันทีม คิก เซาเบอร์ และเข้าแข่งขันด้วยชื่อผู้ผลิตว่า คิก เซาเบอร์ อัลฟาทอรีปรับภาพลักษณ์ใหม่เป็น อาร์บี และย้ายสถานที่ปฏิบัติการทางอากาศพลศาสตร์ของทีมไปยังมิลตันคีนส์ สหราชอาณาจักร ระหว่างการปรับโครงสร้างองค์กร
ผู้เข้าแข่งขัน > การเปลี่ยนแปลงนักขับ

โอลิเวอร์ แบร์แมน (กลาง) ลงแข่งขันแทน  (ซ้าย) กับแฟร์รารีในการแข่งขันซาอุดีอาระเบียนกรังด์ปรีซ์ และ  (ขวา) กับฮาสในการแข่งขันอาเซอร์ไบจานและเซาเปาโลกรังด์ปรีซ์ตามลำดับ
ฟรันโก โกลาปินโต (บนซ้าย) เข้ามาแทนที่ โลแกน ซาร์เจนต์ (บนขวา) กับวิลเลียมส์ตั้งแต่การแข่งขันอิตาเลียนกรังด์ปรีซ์เป็นต้นมา เลียม ลอว์สัน (กลางซ้าย) เข้ามาแทนที่  (กลางขวา) กับอาร์บีตั้งแต่การแข่งขันยูไนเต็ดสเตตส์กรังด์ปรีซ์เป็นต้นมา และ แจ็ก ดูอัน (ล่างซ้าย) เข้ามาแทนที่ แอ็สเตบาน ออกง (ล่างขวา) กับอาลปีนในการแข่งขันอาบูดาบีกรังด์ปรีซ์
การเปลี่ยนแปลงสัญญานักขับในช่วงต้นฤดูกาล 2023 เกิดขึ้นเพียงครั้งเดียวกับอัลฟาทอรี ซึ่งเปลี่ยนนักขับจาก นิก เดอ ฟรีส เป็น แดเนียล ริคาร์โด ตั้งแต่การแข่งขันฮังการเรียนกรังด์ปรีซ์เป็นต้นมา การรวมทีมและนักขับทุกคนที่เข้าร่วมการแข่งขันรอบสุดท้ายของฤดูกาลก่อนหน้ายังคงไม่เปลี่ยนแปลงสำหรับช่วงต้นของฤดูกาลนี้ ซึ่งถือเป็นครั้งแรกในประวัติศาสตร์การชิงแชมป์โลกฟอร์มูลาวัน
ผู้เข้าแข่งขัน > การเปลี่ยนแปลงนักขับ > การเปลี่ยนแปลงนักขับในฤดูกาล

การ์โลส ไซนซ์ ยูนิออร์ ถูกบังคับให้ถอนตัวจากการแข่งขันซาอุดีอาระเบียนกรังด์ปรีซ์ หลังจากเขาได้รับการวินิจฉัยว่ามีภาวะไส้ติ่งอักเสบ และจำเป็นต้องเข้ารับการผ่าตัด โอลิเวอร์ แบร์แมน ซึ่งเป็นนักขับสำรองของแฟร์รารี และนักขับจากรายการแข่งขันฟอร์มูลาทู จึงลงแข่งขันแทน โดยเป็นสนามแรกของเขาในการแข่งขันฟอร์มูลาวัน ไซนซ์กลับมาในการแข่งขันถัดมาที่ออสเตรเลียนกรังด์ปรีซ์
ฟรันโก โกลาปินโต นักขับชาวอาร์เจนตินาจากรายการแข่งขันฟอร์มูลาทู เข้ามาแทนที่ โลแกน ซาร์เจนต์ กับวิลเลียมส์ตั้งแต่การแข่งขันอิตาเลียนกรังด์ปรีซ์เป็นต้นมา ซึ่งถือเป็นฤดูกาลแรกของเขาในการแข่งขันฟอร์มูลาวัน
เควิน เมานุสเซิน นักขับของฮาส ได้รับคะแนนโทษสองคะแนนฐานทำให้รถชนกันในการแข่งขันอิตาเลียนกรังด์ปรีซ์ ส่งผลให้เขามีคะแนนโทษสะสมถึงสิบสองคะแนนในระยะเวลาสิบสองเดือน และถูกห้ามไม่ให้เข้าร่วมการแข่งขันถัดไปที่อาเซอร์ไบจานกรังด์ปรีซ์โดยอัตโนมัติ แบร์แมนจึงลงแข่งขันแทน โดยเป็นการลงแข่งขันในฐานะนักขับสำรองครั้งที่สองในฤดูกาล เมานุสเซินกลับมาในการแข่งขันถัดมาที่สิงคโปร์กรังด์ปรีซ์
แดเนียล ริคาร์โด ถูกปลดออกจากตำแหน่งนักขับของอาร์บีก่อนการแข่งขันยูไนเต็ดสเตตส์กรังด์ปรีซ์ เขาถูกแทนที่โดย เลียม ลอว์สัน นักขับสำรองผู้เคยเข้าร่วมการแข่งขันมาแล้วในฤดูกาล 2023 โดยลงแข่งขันแทนริคาร์โดที่ได้รับบาดเจ็บในทีมเดียวกัน ซึ่งในขณะนั้นยังมีชื่อเป็นอัลฟาทอรี
แบร์แมนลงแข่งขันแทนเมานุสเซินกับฮาสอีกครั้งระหว่างการแข่งขันเซาเปาโลกรังด์ปรีซ์ โดยลงแข่งขันแทนในรอบฝึกซ้อมและรอบสปรินต์ หลังจากเมานุสเซินมีอาการป่วย หลังจากจบรอบคัดเลือกสปรินต์ ทีมได้ขยายเวลาให้แบร์แมนแข่งขันแทนตลอดช่วงสุดสัปดาห์ที่เหลือของการแข่งขัน
แจ็ก ดูอัน นักขับสำรองของอาลปีน เข้าร่วมการแข่งขันเป็นฤดูกาลแรกที่อาบูดาบีกรังด์ปรีซ์ โดยเข้ามาแทนที่ แอ็สเตบาน ออกง หลังจากอาลปีนจำเป็นต้องให้ออกงออกจากตำแหน่ง เพื่อให้เขาได้เข้าร่วมรอบทดสอบหลังฤดูกาลกับฮาส
ปฏิทินการแข่งขัน

ปฏิทินการแข่งขันฤดูกาล 2024 มีกำหนดการแข่งขันเป็นสถิติสูงสุด 24 กรังด์ปรีซ์ โดยการแข่งขันไชนีส, ไมอามี, ออสเตรียน, ยูไนเต็ดสเตตส์, เซาเปาโล และการ์ตาร์กรังด์ปรีซ์ นำเสนอรูปแบบการแข่งขันแบบสปรินต์
| ลำดับ | การแข่งขัน | สนามแข่งขัน | วันแข่งขัน |
| --- | --- | --- | --- |
| 1 | บาห์เรนกรังด์ปรีซ์ |  บาห์เรนอินเตอร์เนชันแนลเซอร์กิต เศาะคีร | 2 มีนาคม |
| 2 | ซาอุดีอาระเบียนกรังด์ปรีซ์ |  ญิดดะฮ์คอร์นิชเซอร์กิต ญิดดะฮ์ | 9 มีนาคม |
| 3 | ออสเตรเลียนกรังด์ปรีซ์ |  อัลเบิร์ตพาร์กเซอร์กิต เมลเบิร์น | 24 มีนาคม |
| 4 | เจแปนนีสกรังด์ปรีซ์ |  ซูซูกะเซอร์กิตอินเตอร์เนชันแนลเรซซิงคอร์ส ซูซูกะ | 7 เมษายน |
| 5 | ไชนีสกรังด์ปรีซ |  เซี่ยงไฮ้อินเตอร์เนชันแนลเซอร์กิต เซี่ยงไฮ้ | 21 เมษายน |
| 6 | ไมอามีกรังด์ปรีซ์ |  ไมอามีอินเตอร์เนชันแนลออโตโดรม ไมอามีการ์เดนส์ ฟลอริดา | 5 พฤษภาคม |
| 7 | เอมีเลีย-โรมัญญากรังด์ปรีซ์ |  อีโมลาเซอร์กิต อีโมลา | 19 พฤษภาคม |
| 8 | โมนาโกกรังด์ปรีซ์ |  ซีร์กุยเดอมอนาโก โมนาโก | 26 พฤษภาคม |
| 9 | แคนาเดียนกรังด์ปรีซ์ |  ซีร์กุยฌีล-วีลเนิฟว์ มอนทรีออล | 9 มิถุนายน |
| 10 | สเปนิชกรังด์ปรีซ์ |  ซีร์กูอิตดาบาร์ซาโลนา-กาตาลุญญา มอมมาโล | 23 มิถุนายน |
| 11 | ออสเตรียนกรังด์ปรีซ์ |  เร็ดบุลริง ชปีลแบร์ค | 30 มิถุนายน |
| 12 | บริติชกรังด์ปรีซ์ |  ซิลเวอร์สโตนเซอร์กิต ซิลเวอร์สโตน | 7 กรกฎาคม |
| 13 | ฮังกาเรียนกรังด์ปรีซ์ |  ฮังกาโรริง โมดโยโรด | 21 กรกฎาคม |
| 14 | เบลเจียนกรังด์ปรีซ์ |  ซีร์กุยเดอสปา-ฟร็องกอร์ช็อง สตาฟว์โล | 28 กรกฎาคม |
| 15 | ดัตช์กรังด์ปรีซ์ |  เซียร์กูยต์ซันต์โฟร์ต ซันต์โฟร์ต | 25 สิงหาคม |
| 16 | อิตาเลียนกรังด์ปรีซ์ |  มอนซาเซอร์กิต มอนซา | 1 กันยายน |
| 17 | อาเซอร์ไบจานกรังด์ปรีซ์ |  บากูซิตีเซอร์กิต บากู | 15 กันยายน |
| 18 | สิงคโปร์กรังด์ปรีซ์ |  มารีนาเบย์สตรีตเซอร์กิต สิงคโปร์ | 22 กันยายน |
| 19 | ยูไนเต็ดสเตตส์กรังด์ปรีซ์ |  เซอร์กิตออฟดิอเมริกาส์ ออสติน เท็กซัส | 20 ตุลาคม |
| 20 | เม็กซิโกซิตีกรังด์ปรีซ์ |  เอาโตโดรโมเอร์มาโนสโรดริเกซ เม็กซิโกซิตี | 27 ตุลาคม |
| 21 | เซาเปาโลกรังด์ปรีซ์ |  อิงแตร์ลากูสเซอร์กิต เซาเปาลู | 3 พฤศจิกายน |
| 22 | ลาสเวกัสกรังด์ปรีซ์ |  ลาสเวกัสสตริปเซอร์กิต พาราไดซ์ เนวาดา | 23 พฤศจิกายน |
| 23 | กาตาร์กรังด์ปรีซ์ |  ลูซัยล์อินเตอร์เนชันแนลเซอร์กิต ลูซัยล์ | 1 พฤศจิกายน |
| 24 | อาบูดาบีกรังด์ปรีซ์ |  ยาสมารีนาเซอร์กิต อาบูดาบี | 8 ธันวาคม |
แหล่งที่มา:
ปฏิทินการแข่งขัน > การขยายและเปลี่ยนแปลงปฏิทินการแข่งขัน

การแข่งขันไชนีสกรังด์ปรีซได้กลับมาจัดการแข่งขันอีกครั้งเป็นครั้งแรกนับตั้งแต่ฤดูกาล 2019 หลังจากถูกยกเลิกติดต่อกันสี่ปีด้วยอุปสรรคจากการระบาดทั่วของโควิด-19 ในประเทศ การแข่งขันเอมีเลีย-โรมัญญากรังด์ปรีซ์ซึ่งถูกยกเลิกในฤดูกาลที่ผ่านมาจากอุทกภัยในพื้นที่ ได้กลับมาจัดการแข่งขันอีกครั้งเช่นเดียวกัน การแข่งขันรัสเซียนกรังด์ปรีซมีการทำสัญญาเพื่อให้จัดการแข่งขันในฤดูกาล 2024 อย่างไรก็ตามสัญญาดังกล่าวถูกยกเลิกในฤดูกาล 2022 เพื่อตอบสนองต่อการรุกรานยูเครนโดยรัสเซีย
ผลการแข่งขันและตารางคะแนน > ผลการแข่งขันกรังด์ปรีซ

| ลำดับ | กรังด์ปรีซ์ | ตำแหน่งโพล | ทำรอบเร็วที่สุด | นักชับที่ชนะ | ทีมผู้ผลิตที่ชนะ | รายงาน |
| --- | --- | --- | --- | --- | --- | --- |
| 1 |  บาห์เรนกรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที | รายงาน |
| 2 |  ซาอุดีอาระเบียนกรังด์ปรีซ์ |  มักซ์ แฟร์สตัปเปิน |  ชาร์ล เลอแกลร์ |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที | รายงาน |
| 3 |  ออสเตรเลียนกรังด์ปรีซ์ |  มักซ์ แฟร์สตัปเปิน |  ชาร์ล เลอแกลร์ |  การ์โลส ไซนซ์ ยูนิออร์ |  แฟร์รารี | รายงาน |
| 4 |  เจแปนนีสกรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที | รายงาน |
| 5 |  ไชนีสกรังด์ปรีซ |  มักซ์ แฟร์สตัปเปิน |  เฟร์นันโด อาลอนโซ |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที | รายงาน |
| 6 |  ไมอามีกรังด์ปรีซ์ |  มักซ์ แฟร์สตัปเปิน |  ออสการ์ พิแอสทรี |  แลนโด นอร์ริส |  แม็กลาเรน-เมอร์เซเดส | รายงาน |
| 7 |  เอมีเลีย-โรมัญญากรังด์ปรีซ์ |  มักซ์ แฟร์สตัปเปิน |  จอร์จ รัสเซลล์ |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที | รายงาน |
| 8 |  โมนาโกกรังด์ปรีซ์ |  ชาร์ล เลอแกลร์ |  ลูวิส แฮมิลตัน |  ชาร์ล เลอแกลร์ |  แฟร์รารี | รายงาน |
| 9 |  แคนาเดียนกรังด์ปรีซ์ |  จอร์จ รัสเซลล์ |  ลูวิส แฮมิลตัน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที | รายงาน |
| 10 |  สเปนิชกรังด์ปรีซ์ |  แลนโด นอร์ริส |  แลนโด นอร์ริส |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที | รายงาน |
| 11 |  ออสเตรียนกรังด์ปรีซ์ |  มักซ์ แฟร์สตัปเปิน |  เฟร์นันโด อาลอนโซ |  จอร์จ รัสเซลล์ |  เมอร์เซเดส | รายงาน |
| 12 |  บริติชกรังด์ปรีซ์ |  จอร์จ รัสเซลล์ |  การ์โลส ไซนซ์ ยูนิออร์ |  ลูวิส แฮมิลตัน |  เมอร์เซเดส | รายงาน |
| 13 |  ฮังกาเรียนกรังด์ปรีซ์ |  แลนโด นอร์ริส |  จอร์จ รัสเซลล์ |  ออสการ์ พิแอสทรี |  แม็กลาเรน-เมอร์เซเดส | รายงาน |
| 14 |  เบลเจียนกรังด์ปรีซ์ |  ชาร์ล เลอแกลร์ |  เซร์ฆิโอ เปเรซ |  ลูวิส แฮมิลตัน |  เมอร์เซเดส | รายงาน |
| 15 |  ดัตช์กรังด์ปรีซ์ |  แลนโด นอร์ริส |  แลนโด นอร์ริส |  แลนโด นอร์ริส |  แม็กลาเรน-เมอร์เซเดส | รายงาน |
| 16 |  อิตาเลียนกรังด์ปรีซ์ |  แลนโด นอร์ริส |  แลนโด นอร์ริส |  ชาร์ล เลอแกลร์ |  แฟร์รารี | รายงาน |
| 17 |  อาเซอร์ไบจานกรังด์ปรีซ์ |  ชาร์ล เลอแกลร์ |  แลนโด นอร์ริส |  ออสการ์ พิแอสทรี |  แม็กลาเรน-เมอร์เซเดส | รายงาน |
| 18 |  สิงคโปร์กรังด์ปรีซ์ |  แลนโด นอร์ริส |  แดเนียล ริคาร์โด |  แลนโด นอร์ริส |  แม็กลาเรน-เมอร์เซเดส | รายงาน |
| 19 |  ยูไนเต็ดสเตตส์กรังด์ปรีซ์ |  แลนโด นอร์ริส |  แอ็สเตบาน ออกง |  ชาร์ล เลอแกลร์ |  แฟร์รารี | รายงาน |
| 20 |  เม็กซิโกซิตีกรังด์ปรีซ์ |  การ์โลส ไซนซ์ ยูนิออร์ |  ชาร์ล เลอแกลร์ |  การ์โลส ไซนซ์ ยูนิออร์ |  แฟร์รารี | รายงาน |
| 21 |  เซาเปาโลกรังด์ปรีซ์ |  แลนโด นอร์ริส |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที | รายงาน |
| 22 |  ลาสเวกัสกรังด์ปรีซ์ |  จอร์จ รัสเซลล์ |  แลนโด นอร์ริส |  จอร์จ รัสเซลล์ |  เมอร์เซเดส | รายงาน |
| 23 |  กาตาร์กรังด์ปรีซ์ |  จอร์จ รัสเซลล์ |  แลนโด นอร์ริส |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที | รายงาน |
| 24 |  อาบูดาบีกรังด์ปรีซ์ |  แลนโด นอร์ริส |  เควิน เมานุสเซิน |  แลนโด นอร์ริส |  แม็กลาเรน-เมอร์เซเดส | รายงาน |
แหล่งที่มา: